La primera gran manifestació va tenir lloc el diumenge 9 de juny de 2019 i fou convocada pel Front Civil de Drets Humans (CHRF, per les seves sigles en anglès). Segons els organitzadors, es van reunir 1,03 milions de persones i la manifestació va obtenir una àmplia cobertura dels mitjans de comunicació. Aquesta manifestació va estar acompanyada de protestes en altres llocs de l'estranger organitzades per hongkonguesos de l'exterior i per activistes locals. La manifestació va ser la major mobilització de Hong Kong des de la Revolució dels Paraigües de 2014.